Viesīte (Dvietes pieteka)
Šis raksts ir par Dvietes pieteku. Par citām jēdziena Viesīte nozīmēm skatīt nozīmju atdalīšanas lapu. Viesīte ir Dvietes kreisā krasta pieteka Augšdaugavas novadā. Iztece no purvaina meža masīva Dvietes pagasta ziemeļos. Tek dienvidu virzienā. Lielākās pietekas - Pīkstulīte, Sarkanā upīte. Ietek Dvietē augšpus Skuķu ezeram, iepretim Putnu salai dabas parka Dvietes paliene teritorijā. Vidustecē Viesīte caurtek dabas liegumam Kinkausku meži. Upe lejtecē šķērso valsts autoceļu V710 (Bebrene–Zariņi–Dviete). Upes krastos atrodas Perkuniški.